stanford-oval/wikipedia huggingface dataset:
מים אחרונים
הלכות מים אחרונים > אופן הנטילה > מקום הנטילה

לדעת הרשב"א צריך ליטול רק עד הפרק השני של האצבעות מכיוון שבדרך כלל עד שם מגיע הלכלוך מהאוכל. אמנם בספר "שולחן של ארבע" כתב שיש ליטול את כל האצבעות. טור ושולחן ערוך פסקו כרשב"א.
כתב האליה רבה שאם הלכלוך הגיע אל מעבר לפרק האצבעות השני, יש ליטול יותר.
למנהג חב"ד נוטלים את קצות האצבעות, ואחר כך מעבירים אותן כשהן לחות על השפתיים (כך כל השנה, אבל בחג הפסח נזהרים שלא להרטיב את השפתיים, מחשש שרויה).
הלכות מים אחרונים > אופן הנטילה > על מה ניתן ליטול

הגמרא במסכת חולין אומרת ”מים ראשונים ניטלין בין בכלי בין ע"ג קרקע אחרונים אין ניטלין אלא בכלי ואמרי לה אין ניטלין ע"ג קרקע מאי בינייהו איכא בינייהו קינסא”. פירש רש"י שקינסא פירושו קיסמים ועצים דקים. כלומר, הדעה שסוברת שמים אחרונים ניטלים רק בכלי אוסרת ליטול על גבי עצים והדעה שרק אוסרת ליטול על גבי קרקע, מתירה ליטול על גבי עצים.
בטעם הדבר שלא ליטול על גבי קרקע כתבו הפוסקים שמכיוון שעל מים אחרונים שורה רוח רעה, יש חשש שהעוברים ושבים ינזקו. על פי זה כתב המשנה ברורה שבמקום שאין עוברים ושבים מותר ליטול על גבי קרקע.
רשב"א וטור פסקו כדעה המתירה, כיוון שדין מים אחרונים הוא מדברי חכמים ובדברי חכמים הלך אחר המיקל והרמב"ם פסק שמים אחרונים ניטלים רק על גבי כלי.
שולחן ערוך פסק לכתחילה כרמב"ם שהנטילה תיעשה רק על גבי כלי ואם אין לו כלי, יטול על גבי עצים. כתבו האחרונים שלא יתחוב את ידיו לתוך הכלי אלא יגביה אותן מעט.
כתבו האחרונים שלאו דווקא עצים אלא כל דבר שיפזר את המים וימנע את התקבצותם למקום אחד כמו אבנים וכיוצא בזה, יש שכתבו שמותר גם ליטול על רצפות ויש שהחמירו.
הלכות מים אחרונים > אופן הנטילה > לאחר הנטילה

הגמרא בסוטה אומרת: ”אמר רב חייא בר אשי אמר רב במים ראשונים צריך שיגביה ידיו למעלה במים אחרונים צריך שישפיל ידיו למטה”. וכן נפסק בשולחן ערוך, שאחר שנוטל צריך להוריד ידיו למטה בכדי שהזוהמא תרד.
בית יוסף כתב שמשמע מדברי הרשב"א שבמים אחרונים אין צורך לנגב לאחר מכן את הידיים וכן כתבו בספר שולחן של ד' והכלבו בשם הראב"ד. בטעם דעה זו כתבו האחרונים שמכיוון שמים אחרונים באים רק כדי לנקות את הידיים, אף בלי ניגוב הידיים יהיו נקיות. אבל הרמב"ם כתב שצריך לנגב ורק לאחר מכן לברך. בטעם דבריו כתבו שהניגוב הוא חלק מהנטילה ובלא ניגוב אין המעשה נקרא נטילה.
הלכות מים אחרונים > אופן חלוקת המים לנטילה

הגמרא בברכות אומרת: ”מים אחרונים בזמן שהם חמישה מתחילין מן הגדול ובזמן שהם מאה מתחילין מן הקטן עד שמגיעים אצל חמישה וחוזרים ומתחילים מן הגדול ולמקום שמים אחרונים חוזרים לשם ברכה חוזרת”. הגמרא נקטה מאה כביטוי לסעודה גדולה ומדובר על כל ארוחה שיש בה יותר מחמישה מסובים.
כתב הרשב"א שלאו דווקא הגדול בחבורה אלא מי שניתן לו לזמן וכמו שכתוב בהמשך "שם ברכה חוזרת". אלא שהגמרא כתבה "גדול" מכיוון שבדרך כלל נותנים לגדול לברך אלא אם כן הוא נותן רשות לאחר. וכן פסק השולחן ערוך.
כתב הרא"ש, שלאחר כיבוד המזמן אין הקפדה על סדר הנוטלים ויכולים ליטול ללא סדר.
הסבירו האחרונים שהטעם שבסעודה גדולה מתחילים מן הקטן הוא כדי שלא יחכה הגדול הרבה לאחר נטילתו וגם מכיוון שהוא המזמן ההמתנה מהווה הפסק בין הנטילה לברכה.
בעבר, היו מברכים בעל פה ולעיתים היה צורך להתכונן לברכה. הרשב"א הסביר שבחמישה האחרונים נותנים למזמן ליטול ראשון ונותנים לו זמן לעיין בברכה על מנת שיברך בבהירות.
הגמרא שם ממשיכה ואומרת שאין לכבד בזימון בידיים מזוהמות. כלומר, המכבד בזימון צריך ליטול ידיו לפני המזמן, על מנת שיוכל לכבדו. כתב המשנה ברורה שהטעם לדבר הוא שלא יראה כאילו אומר לו שיטול ידיו תחילה מפני שהן מלוכלכות.
הלכות מים אחרונים > חיוב נשים

קיימת מחלוקת בין הפוסקים לגבי חיוב נשים במים אחרונים:
הילקוט יוסף כתב שהעיקר להלכה שגם נשים יטלו מים אחרונים. מנגד, בשו”ת שבט הלוי כתב שהגם שמעיקר הדין אין חילוק בין נשים לאנשים הואיל והשו"ע כתב שיש אנשים שנהגו לא ליטול מים אחרונים, למרות שיש שהחמירו, נשים לא נהגו בזה. בדומה לכך, כתב הרב יעקב אריאל שהואיל ועיקר טעם הנטילה כיום מהקבלה, נשים לא נהגו בנטילה.
הערות שוליים

↑  ברכות נג, ב'
↑  חולין קה, ב'
↑  שולחן ערוך, אורח חיים, סימן קפ"א, סעיף י'
↑  משנה ברורה, סימן קפ"א, סעיף קטן כ"ב
↑  שולחן ערוך, אורח חיים, סימן קפ"א, סעיף א'משנה ברורה, סימן קפ"א, סעיף קטן א'
↑  סימן קפ"א,
סעיף י'
↑  אורח חיים, סימן קפ"א, סעיף ג'
↑  אורח חיים, סימן קפ"א, סעיף ט'
↑  משנה ברורה, סימן קפ"א, סעיף קטן ז'
↑  ארבעה טורים, אורח חיים, סימן קפ"א
↑  משנה ברורה, סימן קפ"א, סעיף קטן י"ט
1 2  אורח חיים, סימן קפ"א, סעיף ד'
↑  משנה ברורה, סימן קפ"א, סעיף קטן י'
↑  ספר המנהגים חב"ד עמ' 22.
↑  דף ק"ה, עמוד א'
↑  משנה ברורה, סימן קפ"א, סעיף קטן ד'
↑  אורח חיים, סימן קפ"א, סעיף ב'
↑  משנה ברורה, סימן קפ"א, סעיף קטן ג'
↑  משנה ברורה, סימן קפ"א, סעיף קטן ו'
↑  דף ד', עמוד ב'
↑  משנה תורה לרמב"ם, ספר אהבה, הלכות ברכות, פרק ו'
↑  דף מ"ו, עמוד ב'
↑  פירוש רש"י על המקום
↑  אורח חיים, סימן קפ"א, סעיף ו'
↑  משנה ברורה, סימן קפ"א, סעיף קטן י"ג
↑  משנה ברורה, סימן קפ"א, סעיף קטן י"ד
↑  סימן קפ"א אות ב
↑  חלק ד סימן כ"ג
| ברכת המזון |
| --- | --- | --- |
| מצוות ומנהגים | תהלים קלז (על נהרות בבל) • תהלים קכו (שיר המעלות בשוב ה') • מים אחרונים • זימון • כוס של ברכה |  |
| סדר הברכה | ברכת הזן • ברכת הארץ • על הניסים • ברכת ירושלים • רצה והחליצנו • יעלה ויבוא • ברכת הטוב והמטיב • ברכת אבלים • הרחמן • ברכת האורח • ברכת חתנים |  |
| פיוטים | נודה לשמך • דוי הסר • אלהים צוית לידידך בחירך • אות מבראשית הוכתרה • הרחמן (פיוט) • צור משלו אכלנו |  |
| שונות | פת הבאה בכיסנין • ברכה אחרונה • ברכה אחת מעין שלוש • בנדיגאמוס |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
דוד עמירן

| --- | --- |

עמירן, 1952
 לידה:  1910 ברלין, הקיסרות הגרמנית 
 פטירה:  2003  (בגיל 93 בערך) ירושלים 
 ענף מדעי:  גאוגרפיה
 מקום מגורים:  ישראל
 מקום קבורה:  הר המנוחות 
 מקום לימודים:  אוניברסיטת הומבולדט של ברלין 
 מוסדות:  האוניברסיטה העברית בירושלים 
 תלמידי דוקטורט:  אריה שחר 
 פרסים והוקרה:  חתן פרס ישראל לשנת 1977
 בן או בת זוג:  רות עמירן 
 תרומות עיקריות
 ייסוד הגאוגרפיה באקדמיה של ישראל
 
דוד עמירן (1910–2003) היה גאוגרף וחוקר ארץ ישראל, חתן פרס ישראל לשנת תשל"ז (1977) על תרומתו לחקר הגאוגרפיה בארץ.
קורות חיים

עמירן נולד בשנת 1910 בברלין בירת גרמניה. למד גאוגרפיה באוניברסיטאות פרייבורג ופרנקפורט בהנחייתו של הנס שראפפר. לאחר מכן עבר לאוניברסיטת ברלין, ממנה יצא להרי אורל ברוסיה לסקר גיאומורפולוגי, ובסיום מחקרו החליט לעבור לשווייץ, עקב עליית הנאצים לשלטון. באוניברסיטת ברן סיים דוקטורט על נהרות באיטליה. בשנת 1935 עלה לארץ ישראל.
לאחר עלייתו לארץ ישראל התקבל כעוזר בספרייה של הגאולוג יהודה פיקרד. בשנת 1937 יזם את הוצאת אטלס ארץ ישראל, אך בטרם מימוש הרעיון גויס לשורות הצבא הבריטי ושירת ביחידת המיפוי במצרים ובאירופה. בשובו ארצה שירת בשירות המיפוי המנדטורי ובמלחמת העצמאות השתתף בלחימה.
בתום המלחמה הקים את המחלקה לגאוגרפיה באוניברסיטה העברית בירושלים - הראשונה בארץ - ועמד שנים רבות בראשה. היה פעיל בתוך מוסדות האוניברסיטה העברית (בין השאר כיהן כסגן נשיא האוניברסיטה) ומחוץ לה. הוא שימש גם כיו"ר המועצה המדעית במשרד ראש הממשלה והיה הנשיא הראשון של האגודה הגאוגרפית הישראלית (1961–1977).
דוד עמירן היה חבר בוועד החברה לחקירת ארץ ישראל ועתיקותיה במשך עשרות שנים. בשנות החמישים יסד עם אברהם רייפנברג את הרבעון Israel Exploration Journal ונמנה שנים רבות עם עורכיו. בעבודתו האקדמית הביא לייסוד המכון לחקר המדבר ומכון ירושלים לחקר ישראל, בראשו עמד בשנים 1978–1984.
דוד עמירן העמיד תלמידים הרבה – רבים מהם היו פרופסורים לגאוגרפיה באוניברסיטאות השונות בארץ.
היה הראשון לזכות בפרס ישראל בתחום הגאוגרפיה, בשנת 1977.
היה נשוי לרות עמירן, ארכאולוגית וחוקרת ארץ ישראל, זוכת פרס ישראל לשנת 1982. היו לבני הזוג הראשונים שזכו בפרס זה.
ארכיונו מופקד במחלקת הארכיונים בספרייה הלאומית בירושלים.
הערות שוליים

↑  יוסף אבירם, "פתח דבר", ספר דוד עמירן בסדרת ארץ ישראל – מחקרים בידיעת הארץ ועתיקותיה, כרך כ"ב, הוצאת החברה לחקירת ארץ ישראל ועתיקותיה, ירושלים, 1991, עמ' א'
↑  ארכיון דוד עמירן, בספרייה הלאומית
↑  יורם בר–גל, “על זקני השבט, הממשיכים והחדשים בגאוגרפיה הישראלית“, אופקים בגאוגרפיה, כרך 51, 1999, עמ‘ 7–39
↑  אריה שחר, "להערכת פועלו המדעי של דוד עמירן", ספר דוד עמירן בסדרת ארץ ישראל – מחקרים בידיעת הארץ ועתיקותיה, כרך כ"ב, הוצאת החברה לחקירת ארץ ישראל ועתיקותיה, ירושלים, 1991, עמ' י"א-י"ז
| --- | --- |
בקרת זהויות :  NLI: 987007257750805171  PLWABN: 9810633275105606  BIBSYS: 90769419  BnF: cb15339918q (data)  CiNii: DA0901147X  GND: 104578351  ISNI: 0000 0001 0955 5502  LCCN: n87804841  NLA: 36024330  NSK: 000037423  NTA: 07385719X  RERO: 02-A002925871  SUDOC: 076389510  VIAF: 12607503   WorldCat (עם VIAF): 12607503 
כריכת אטלס ישראל, מהדורה ראשונה, פסגת עבודתו המדעית של דוד עמירן שיזם וערך את האטלס.
קובץ מאמרים וסיכום עבודתו לכבודו של פרופ' דוד עמירן, הוצאת החברה לחקירת ארץ ישראל ועתיקותיה
שמן

שֶמֶן הוא שם כללי לנוזלים שומניים שאינם מסיסים במים (הידרופוביים).
לשמן שימושים נפוצים רבים: בישול ותיבול, יצירת מרקם משחתי למוצרי קוסמטיקה ותרופות, סיכה והגנה בפני חדירת מים. שימוש נוסף בשמנים ניתן למצוא בהפקת אנרגיה באמצעות שריפתם (למאור, הנעת מנועים ולמגוון שימושים נוספים).
שמן בישול ומאכל

שמן בישול הוא שומן מזוקק ממקור צמחי או מן החי, נוזלי בטמפרטורת החדר. שמנים צמחיים מופקים מזרעים, אגוזים, פירות או קטניות. שמנים מן החי הם בדרך־כלל מוצקים בטמפרטורת החדר, אך שמן דגים ולווייתנים הוא נוזלי.
שמן בישול ומאכל > השמן ובריאות האדם

השימוש הנפוץ ביותר בשמן לבישול הוא לצורך טיגון, תיבול ושימור מזונות. שמן הוא מקור חשוב לשומנים בדיאטה מאוזנת וכן לוויטמינים דוגמת E ו־A.
מבחינת החשיבות הבריאותית, מבדילים בין אחוז חומצות השומן הרוויות (רוויות באטומי מימן ולכן לא יכולים להקשר אליהן מימנים נוספים), חומצות שומן חד בלתי־רוויות (לשרשרת הפחמן שלהן יכולים להקשר אטומי מימן) וחומצות שומן רב בלתי רוויות.
גוף האדם אינו מסוגל לייצר מאפס חומצות רב בלתי־רוויות מקבוצות אומגה-3 (ω-3) ואומגה-6 (ω-6) ועל כן נדרש לקבל את חומצות השומן החיוניות לבנייתן בדמות חומצת שומן אלפא־לינולנית או לינולאית המצויות בשומן דגי ים עמוק צפוניים, שמן פשתן, אבוקדו, אגוזים, שומשום וקנולה.
במחקרים נתגלה שכנראה קיים קשר בין צריכה מופרזת של שמנים ושומנים העשירים בחומצות שומן "טרנס", שהן חומצות בלתי רוויות המכילות קשר כפול מסוג "טרנס" בין אטומי פחמן, לבין מחלות לב ושבץ. תופעות דומות כמו שבץ מוחי ובעיות בלחץ הדם (ובפרט עלייה ביחס בין הכולסטרול ה"רע", LDL, לעומת ה"טוב", HDL) מיוחסות לדיאטות עשירות בחומצות שומן רוויות. שמנים נוזליים בטמפרטורת החדר הם כמעט תמיד בלתי רוויים, שכן האלקטרונים בהם יוצרים קשרים כפולים (הם לא "נתפסו" על ידי אטומי מימן) ו"מעקמים" את מולקולות חומצת השומן כך שהן אינן מסתדרות במבנה מוצק.
סוגיה נוספת הקשורה לשמן ובריאות היא מידת החמצון של השמן. זה האחרון גובר בתנאי אחסון בלתי נאותים ובפרט בחימום השמן (למשל בטיגון). חוקרי התזונה כיום משערים כי צריכת שמן מחומצן, למשל כזה שהשתמשו בו מספר רב של פעמים לטיגון חוזר, מעלה את רמת המחמצנים בגוף ופוגעת בתאי הרקמות השונות במערכת העיכול.
שמן בישול ומאכל > שמנים צמחיים

ישנם שמנים צמחיים רבים. הם שונים זה מזה בטעמם, שימושיהם ובמידת תפוצתם.
שמן סויה - השמן הנפוץ ביותר בישראל לבישול. כמעט חסר טעם כשלעצמו.
שמן זית - השמן המסורתי באזור הים התיכון וארץ ישראל; משמש לבישול, מאכל וקוסמטיקה.
שמן תירס - למאכל ולבישול.
שמן חמניות - שמן למאכל ולבישול.
שמן שומשום - משמש לתיבול במטבחי דרום-מזרח אסיה.
שמן אבוקדו - לשימוש קוסמטי ולמאכל.
שמן פשתן - משמש לדילול צבעי שמן, להברקת רהיטים ולהגנה על עץ ולקוסמטיקה.
שמן חרדל - משמש לתיבול.
שמן לפתית - שמן למאכל ולבישול שהוחלף ברובו בשמן "קנולה", שהיא תת-זן מתורבת של לפתית הדל בחומצה ארוצית.
שמן ענבים - שמן למאכל, לבישול, לתיבול ולשימוש קוסמטי.
שמן חוחובה - מופק מזרעי שיח רב-שנתי שמקורו במדבר סונורה שבקליפורניה; משמש לעיסוי ולקוסמטיקה.
שמן שקדים - לשימוש קוסמטי ולעיסוי.
שמן נבט חיטה - לעיסוי.
שמן קיקיון - חומר משלשל, חומר גלם לביודיזל.
שמן כותנה - משמש לטיגון בעיקר, עקב עמידותו הגבוהה לחום.
שמן קוקוס - למאכל, לבישול ולשימוש קוסמטי.
שמן אגוזים - מופק בדרך כלל מאגוז מלך או לוז, ומשמש לתיבול ולמאכל.
שמן מקדמיה - משמש כבסיס בתעשיית הבשמים ותכשירי עור (קוסמטיקה).
שמן דלעת - משמש ברפואה אלטרנטיבית (תכולה גבוהה של פיטוסטרולים).
שמן דקלים - מופק מפירות של דקל טרופי; משמש למגוון רחב של שימושים בקוסמטיקה ומזון ומוצק לרוב בטמפרטורת החדר (ועל כן אינו "שמן" לפי ההגדרה).
שמן קנאביס - מופק מזרעי קנאביס, משמש לתיבול ולמאכל.
שמן בוטנים - משמש לטיגון ותיבול.
שמן לימון - משמש לרוב לבישול ותיבול, אך גם מהווה את מרכיב הריח בתכשירי ניקוי רבים.
על פי נתוני מחלקת החקלאות של ארצות הברית צריכת השמנים הצמחיים בעולם בשנת 2000 הייתה:
שמן סויה - 26.0 מיליון טונות (מ"ט).
שמן דקלים - 23.3 מ"ט.
שמן לפתית - 13.1 מ"ט.
שמן חמניות - 8.6 מ"ט.
שמן בוטנים - 4.2 מ"ט.
שמן כותנה - 3.6 מ"ט.
שמן זרעי דקלים - 2.7 מ"ט.
שמן זית - 2.5 מ"ט.
השמן הנפוץ ביותר בעולם למאכל בני אדם הוא שמן החמניות. שמן הדקלים משמש בעיקר לייצור סבון ותכשירים קוסמטיים וכן כשמן צמחי רווי (תחליף לחמאה במזון). רוב צריכת שמן הלפתית באירופה היא לייצור ביו-דיזל.
שמן בישול ומאכל > שמנים מן החי

השמנים הנוזליים המופקים מן החי הם בעיקר שמן דגים ושמן לווייתנים. בעבר, שמן לווייתנים היה מקור חשוב של תאורה (עד החלפתו בתאורת החשמל), וכן שימש לשימון מכשירים עדינים. כיום השימוש בו אינו נפוץ בעיקר בשל קיום תחליפים זולים על בסיס נפט, וכן בשל לחץ דעת הקהל כנגד ציד לווייתנים.
שמן דגים מופק מהכבד של דגי מים קרים ושימש בעבר כמקור חשוב של ויטמינים לילדים. עקב טעמו הלא נעים וריחו הוא פחות פופולרי כיום ומוחלף בגלולות.
שמן תעשייתי

כמעט כל השמנים המשמשים לסיכה, הגנה ושיכוך זעזועים בתעשייה הם תזקיקי נפט. שמנים אלו מיוצרים בצמיגויות שונות: החל מה"גריז" הסמיך ועד לשמנים דקים המשמשים לסיכוך חלקים עדינים. לעיתים מוספים לשמן תוספים שונים, כגון גרפיט והמתכת מוליבדן, לשיפור תכונות הסיכוך ועמידותו בטמפרטורות גבוהות.
בשל תכונותיו דוחות המים של השמן, רווח השימוש בו להגנת חלקי מתכת מפני חלודה, למשל בכלי נשק.
שמן תעשייתי הוא אחד המרכיבים העיקריים בתרסיס השימון הרב-שימושי, WD-40.
הערות שוליים

↑  מספרים אלו כוללים שימוש תעשייתי, ביתי והאכלת חיות משק כאחד
| --- | --- |
בקרת זהויות :  GND: 4043225-7  NKC: ph123723 
בקבוק מהודר של שמן זית לתיבול
מימין לשמאל: בקבוק שמן זית, תרסיס שמן קנולה ובקבוק שמן סויה
הליגה המאוחדת של VTB

| --- | --- |
 עונת 2024/2025 בליגה המאוחדת של VTB

 שם מלא:  הליגה המאוחדת של VTB
 כינוי:  ליגת VTB
 תחום:  כדורסל
 ארגון:  התאחדות הכדורסל הרוסית
 מדינות:  רוסיה רוסיה   קזחסטן קזחסטן
 קבוצות:  12
 נשיא:  סרגיי קושצ'נקו אילונה קורסטין (מנכ"לית)
 תקופת הפעילות:  2008–הווה (כ־17 שנים)
 שמות קודמים:  גביע פרומו-הליגה המאוחדת של VTB
 אלופה נוכחית:  אוניקס קאזאן
 מירב הזכיות:  צסק"א מוסקבה (11 זכיות)
 מפעל גבוה:  יורוליג, יורוקאפ, ליגת האלופות, יורופקאפ
 מפעל נמוך:  הסופרליגה הרוסית בכדורסל
 vtb-league.com
הליגה המאוחדת של VTB‏ (Единая лига ВТБ) הוא טורניר כדורסל שהוקם במטרה לאחד את קבוצות הכדורסל החזקות ביותר במזרח אירופה ומטרתו המקורית הייתה לאחד את מיטב קבוצות הכדורסל של מזרח אירופה. זו ליגת כדורסל אזורית והיא האליפות הרוסית וליגת הכדורסל הבכירה ביותר במדינה. נכון לשנת 2024 בליגה משחקת רק קבוצה אחת מחוץ לרוסיה.
בשנת 2018 הליגה הוכתרה על ידי פורטל Eurohoops לליגה השנייה בפופולריות שלה באירופה. הליגה משודרת לרוב בערוץ Match! Strana, הנחשב לגוף השידור הרשמי של הטורניר.
היסטוריה

עונת הבכורה יצאה לדרך ב-2008 בשם "גביע פרומו של הליגה המאוחדת של VTB". בעונת 2009/2010 השתתפו שמונה קבוצות מחמש מדינות שונות: רוסיה (צסק"א מוסקבה, חימקי מוסקבה, אוניקס קאזאן), אוקראינה (בי.סי. דונייצק, אזובמאש מאריופול), ליטא (ז'לגיריס קובנה), לטביה (ואף ריגה), אסטוניה (קאלב טאלין). בעונת 2010/2011 כבר שיחקו 12 קבוצות משמונה מדינות שונות, בעונת 2011/2012 השתתפות 18 קבוצות ובעונת 2012/13 הליגה הכילה 20 קבוצות, 10 מתוכן רוסיות.
במאי 2012 הוחלט שבעונת 2013/14 ליגת הכדורסל המקצוענית של רוסיה תאוחד עם הליגה המאוחדת של VTB, על מנת לייצר תחרות רבה יותר בין מועדוני הכדורסל. ביולי 2012 ההחלטה אושרה בקרב מנהלי הליגה המאוחדת של VTB והחל מעונת 2013/14 הליגה המקצוענית הרוסית בוטלה ומוזגה לתוך ליגת VTB, שהפכה לליגה אזורית ולאליפות הרוסית בכדורסל (תוך התחשבות במשחקים בין הקבוצות הרוסיות בלבד). לקראת עונת 2014/15 קבוצות מאוקראינה, ליטא ופולין עזבו את הליגה ומספר קבוצות צומצם ל-16. בעונת 2015/16 קבוצת קראסניה קריליה סמרה הודחה מהליגה ובמקומה צורפה ויטה טביליסי הגאורגית. בעונת 2018/19 צורפה ז'לונה גורה הפולנית.
בעונת 2021/2022 הליגה הופסקה זמנית בפברואר 2022, לאחר שקבוצת קאלב האסטונית עזבה את הליגה בעקבות הפלישה הרוסית לאוקראינה, בעוד ז'לונה גורה הפולנית, ביקשה להשהות את השתתפותה. כך שעונה הסתיימה עם 10 קבוצות במקום 12.
פורמט

הטורניר נערך בשני שלבים ומשתתפות בו 14 קבוצות אשר משחקות שני משחקים אחת עם השנייה, זאת בשלב הראשון. בשלב השני נערך פלייאוף בין שמונה הקבוצות הטובות ביותר מהעונה הסדירה. שלב הפלייאוף נערך משלב שמינית הגמר בסדרת משחקי גמר, הטובה משלוש. החל מעונת 2019/2020 הוחלט כי סדרת הפלייאוף תשוחק בסדרת הטובה משתיים.
בעונת 2017/2018 הליגה נערכה באופן חד פעמי בשני שלבים הכוללים שלב טבלת אליפות ושלב הפיינל-פור, כשארבע הקבוצות הטובות ביותר העפילו לפיינל פור שנערך באולם נייטרלי שנקבע בטרם פתיחת העונה. ארבע הקבוצות התחלקו לשני חצאי גמר של משחק אחד בלבד והמנצחות בחצאי הגמר העפילו לגמר שהתקיים כמה ימים לאחר מכן. פורמט זה לא זכה לפופולריות ונזנח.
קבוצות הליגה בעונת 2024/2025

| מדינה |  | מועדון | עיר |
| --- | --- | --- | --- |
| רוסיה רוסיה | ‏11 | אוטודור | סראטוב |
| רוסיה רוסיה | ‏11 | יניסיי | קרסנויארסק |
| רוסיה רוסיה | ‏11 | זניט | סנקט פטרבורג |
| רוסיה רוסיה | ‏11 | לוקומוטיב קובאן | קרסנודאר |
| רוסיה רוסיה | ‏11 | ניז'ני נובגורוד | ניז'ני נובגורוד |
| רוסיה רוסיה | ‏11 | פארמה פרם | פרם |
| רוסיה רוסיה | ‏11 | אוניקס | קאזאן |
| רוסיה רוסיה | ‏11 | צסק"א | מוסקבה |
| רוסיה רוסיה | ‏11 | MBA | מוסקבה |
| רוסיה רוסיה | ‏11 | אוראלמש | יקטרינבורג |
| רוסיה רוסיה | ‏11 | סמרה | סמרה |
| קזחסטן קזחסטן | ‏1 | אסטנה | אסטנה |
אלופות הליגה

| עונה | זוכה | סגנית | תוצאה | מיקום הפיינל פור / הערות |  |
| --- | --- | --- | --- | --- | --- |
| 2008 | רוסיה צסק"א מוסקבה | רוסיה חימקי מוסקבה | 66:70 | היכל הספורט האוניברסלי של צסק"א, מוסקבה |  |
| 2009/2010 | רוסיה צסק"א מוסקבה | רוסיה אוניקס קאזאן | 55:66 | ז'לגיריס ארנה, קובנה |  |
| 2010/2011 | רוסיה חימקי מוסקבה | רוסיה צסק"א מוסקבה | 64:66 | היכל באסקט ארנה, קאזאן |  |
| 2011/2012 | רוסיה צסק"א מוסקבה | רוסיה אוניקס קאזאן | 62:74 | סימנס ארנה, וילנה |  |
| 2012/2013 | רוסיה צסק"א מוסקבה | רוסיה לוקומוטיב קובאן | 1:3 | שיטת הטוב מ-5 משחקים |  |
| 2013/2014 | רוסיה צסק"א מוסקבה | רוסיה ניז'ני נובגורוד | 0:3 | שיטת הטוב מ-5 משחקים |  |
| 2014/2015 | רוסיה צסק"א מוסקבה | רוסיה חימקי מוסקבה | 0:3 | שיטת הטוב מ-5 משחקים |  |
| 2015/2016 | רוסיה צסק"א מוסקבה | רוסיה אוניקס קאזאן | 1:4 | שיטת הטוב מ-5 משחקים |  |
| 2016/2017 | רוסיה צסק"א מוסקבה | רוסיה חימקי מוסקבה | 0:3 | שיטת הטוב מ-5 משחקים |  |
| 2017/2018 | רוסיה צסק"א מוסקבה | רוסיה חימקי מוסקבה | 84:95 | צסק"א ארנה, מוסקבה |  |
| 2018/2019 | רוסיה צסק"א מוסקבה | רוסיה חימקי מוסקבה | 0:3 | שיטת הטוב מ-3 משחקים |  |
2019/2020‏: העונה הופסקה ב-13 במרץ בעקבות התפרצות נגיף הקורונה במדינה שאילצה הטלת מגבלות על התקהלויות
| ‏2020/2021 | רוסיה צסק"א מוסקבה | רוסיה אוניקס קאזאן | 0:3 | שיטת הטוב מ-3 משחקים |  |
| 2021/2022 | רוסיה זניט סנקט פטרבורג | רוסיה צסק"א מוסקבה | 3:4 | שיטת הטוב מ-7 משחקים |  |
| 2022/2023 | רוסיה אוניקס קאזאן | רוסיה לוקומוטיב קובאן | 1:4 | שיטת הטוב מ-7 משחקים |  |
| 2023/2024 | רוסיה צסק"א מוסקבה | רוסיה אוניקס קאזאן | 1:3 | שיטת הטוב מ-7 משחקים |  |
| 2024/2025 | ? |  ? |  ?:? | שיטת הטוב מ-4 משחקים |  |
סטטיסטיקה

| 0 | 1 | 2 | 3 |
| --- | --- | --- | --- |
מועדון: 
| רוסיה צסק"א מוסקבה | 12 (2008, 2010, 2012, 2013, 2014, 2015, 2016, 2017, 2018, 2019, 2021, 2024) | 2 (2011, 2022) | 1 (2023) |
| רוסיה זניט סנקט פטרבורג | 1 (2022) | − | 5 (2016, 2017, 2018, 2019, 2021, 2024) |
| רוסיה חימקי מוסקבה | 1 (2011) | 5 (2008, 2015, 2017, 2018, 2019) | − |
| רוסיה אוניקס קאזאן | 1 (2023) | 4 (2010, 2012, 2016, 2021, 2024) | 2 (2011, 2014) |
| רוסיה לוקומוטיב קובאן | − | 2 (2013, 2023) | 1 (2015) |
| רוסיה ניז'ני נובגורוד | − | 1 (2014) | − |
| ליטא ז'לגיריס קובנה | − | − | 2 (2010, 2013) |
| אוקראינה קייב | − | − | 1 (2008) |
| ליטא לייטובוס ריטאס | − | − | 1 (2012) |
הערות שוליים

↑  Domestic Leagues rankings: Turkish and German downfall
↑  Единая лига переходит на «Финал четырех». Кому это выгодно?, Match TV
↑  הודעת מנהלת הליגה (ברוסית)
| ליגות הכדורסל האירופאיות |
| --- | --- | --- |
| מבנה | מבנה ליגות הכדורסל באירופה |  |
| יורוליג בסקטבול | יורוליג • יורוקאפ |  |
| פיב"א | ליגת האלופות • יורופקאפ |  |
| ליגות אזוריות | הליגה האדריאטית • הליגה האדריאטית השנייה • הליגה הבלקנית • הליגה המאוחדת של VTB • הליגה הצפון אירופית |  |
| תחרויות שבוטלו | סופרוליג • גביע ספורטה • גביע קוראץ' • יורוצ'לנג' • יורוקאפ צ'לנג' • הסופר קאפ האירופי • הליגה הבלטית |  |
| הליגה המאוחדת של VTB |
| --- | --- | --- |
| הקבוצות בעונת 2024/2025 | רוסיה אבטודור סראטוב • רוסיה אוניקס קאזאן • רוסיה אוראלמש • קזחסטן אסטנה • רוסיה זניט סנקט פטרבורג • רוסיה יניסיי קרסנויארסק • רוסיה לוקומוטיב קובאן • רוסיה ניז'ני נובגורוד • רוסיה פארמה פרם • רוסיה צסק"א מוסקבה • רוסיה סמרה • רוסיה MBA |  |
| שונות | משחק האולסטאר • הסופר קאפ בכדורסל • ליגת הנוער • היכל התהילה |  |
| כדורסל ברוסיה רוסיה |
| --- | --- | --- |
| ניהול | התאחדות הכדורסל הרוסית • קבוצות • מגרשי כדורסל • תחרויות |  |
| תחרויות ליגה | הליגה המאוחדת של VTB • ליגת המשנה הרוסית בכדורסל • ליגת הנוער המאוחדת של VTB |  |
| תחרויות ליגה לנשים | ליגת העל הרוסית בכדורסל נשים • ליגת המשנה הרוסית בכדורסל נשים |  |
| תחרויות גביע | הגביע הרוסי בכדורסל • הגביע הרוסי בכדורסל נשים |  |
| נבחרות | הנבחרת הלאומית (גברים) • הנבחרת הלאומית (נשים) |  |
מתים שרים הולכים

מתים שרים הולכים הוא אלבום האולפן העשירי של להקת הפופ רוק הישראלית משינה. האלבום שהוקלט ב"אולפני קיצ'ה", אולפני דגניה" וב"Fish- -- i studio", שוחרר במרץ 2018 והופץ לראשונה על ידי "התו השמיני". זהו האלבום הראשון של משינה שלא הופץ באמצעות חברת "זברה", חברת ההפצה בבעלות הלהקה.
האלבום מאופיין בשירים פחות קצביים ורועשים ויותר איטיים עם נגיעות אלקטרוניות. הביקורות בעיתונות על האלבום לרוב רואות בו תקליט בוגר, המגלה שלב חדש בסגנונה של הלהקה, סגנון שמתאים לגיל החברים בה[דרוש מקור].
רשימת שירים

כל שירי האלבום נכתבו על ידי שלומי ברכה ויובל בנאי, הופקו על ידי טל רום, ועובדו על ידי משינה וטל רום.
| מס' | שם | משך |
| --- | --- | --- |
| 1. | החומר החדש  | 4:08 |
| 2. | בכיוון אחר  | 3:43 |
| 3. | בלוז טאקו בר  | 4:10 |
| 4. | קשה לצאת מתל אביב  | 4:51 |
| 5. | השמיעו קול  | 4:04 |
| 6. | רצה אחרי הזמן  | 3:52 |
| 7. | משהו נשבר  | 3:58 |
| 8. | אבק כוכבים  | 3:55 |
| 9. | שוב אחרי המלחמה  | 4:24 |
| 10. | הכל חולף  | 3:57 |
עוזי וישנה

| --- | --- |

 לידה:  19 בינואר 1972 (בן 53) 
 ענף מדעי:  מתמטיקה 
 מקום מגורים:  ישראל
 מקום לימודים:  אוניברסיטת בר-אילן 
 מנחה לדוקטורט:  אליעזר רואן 
 מוסדות:  אוניברסיטת בר-אילן 
 תלמידי דוקטורט:  אליהו מצרי, אדם צ'פמן, אוריה אהרון פירסט, אורית סלע-בן-דוד, אלישבע שזיפי 
 פרסים והוקרה:  פרס לויצקי (2003) 
 מספר צאצאים:  4 
 u.cs.biu.ac.il/~vishne/
 
עוזי וישנה (נולד ב-19 בינואר 1972) הוא מתמטיקאי ישראלי, המכהן כפרופסור מן המניין במחלקה למתמטיקה באוניברסיטת בר-אילן. כיהן כדקאן הפקולטה למדעים מדויקים באוניברסיטת בר-אילן בשנים 2021–2023.
ביוגרפיה

נולד ב-1972 לזאב ועדה וישנה. בשנת 1990 התגייס לעתודה האקדמית, במסגרתה למד לתואר ראשון במתמטיקה באוניברסיטת בר-אילן. שירת עד שנת 2000 בתפקידים טכנולוגיים בחיל הקשר והתקשוב.
בשנת 1994 קיבל תואר שני במתמטיקה באוניברסיטת בר-אילן, על עבודה שכותרתה "מכפלות משולבות דיהדרליות". בשנת 2000 קיבל תואר דוקטור באוניברסיטת בר-אילן, על עבודה שכותרתה "אלגברות פשוטות מרכזיות", שנעשתה בהנחיית פרופ' אליעזר רואן.
שימש במשרות פוסט-דוקטורט באוניברסיטה העברית בשנים 2000–2001 ובאוניברסיטת ייל בתור עמית פולברייט בשנים 2001–2003. כן שימש כעמית מחקר במכון למחקר מתקדם באוניברסיטת פרינסטון ב-2005–2006.
בשנת 2003 הצטרף לסגל המחלקה למתמטיקה באוניברסיטת בר-אילן, ומונה לפרופסור חבר בשנת 2008. מונה לפרופסור מן המניין בשנת 2013. מאז שנת 2010, עומד בראש התוכנית האקדמית לנוער באוניברסיטת בר-אילן. שימש כראש המחלקה למתמטיקה (2014–2017), וכנציג הסנאט בוועדת הקבע של האוניברסיטה. כיהן כמזכיר האיגוד הישראלי למתמטיקה בין השנים 2011–2012.
וישנה הוא חתן פרס לויצקי באלגברה לשנת 2003. וישנה פעיל בוויקיפדיה העברית, בעיקר בתחום המתמטיקה.